കാര്ഡമം ഗ്രോവേഴ്സ് ഫെഡറേഷന്റെ നേതൃത്വത്തില് നിവേദനം നല്കി ഇടുക്കി: സി എച്ച് ആര് വനം മേഖലയാണെന്ന് അവകാശവാദം വനംവകുപ്പ് അവസാനിപ്പിക്കണമെന്ന് ആവശ്യപ്പെട്ടുകൊണ്ട് വനം മന്ത്രി എ കെ ശശീന്ദ്രന് കാര്ഡമം ഗ്രോവേഴ്സ് ഫെഡറേഷന്റെ നേതൃത്വത്തില് നിവേദനം നല്കി.സി എച്ച് ആര് മേഖല റവന്യൂ ഭൂമിയാണ് എന്ന് വ്യക്തമാക്കുന്ന രേഖകളോടുകൂടിയാണ് ഭാരവാഹികള് മന്ത്രിയെ കണ്ടത്. വനമേഖലയോട് ചേര്ന്ന് കിടക്കുന്ന ജനവാസ മേഖലകളില് വനംവകുപ്പ് ഉദ്യോഗസ്ഥര് ഏകപക്ഷീയമായി കൃഷികള് വെട്ടി നശിപ്പിക്കുകയും അനാവശ്യമായ അവകാശവാദങ്ങള് ഉന്നയിക്കുന്നത് അവസാനിപ്പിക്കാന് സര്ക്കാര് ഭാഗത്തുനിന്ന് കര്ശനമായ ഇടപെടല് ഉണ്ടാവണം. മനുഷ്യ വന്യജീവി സംഘടനം കുറയ്ക്കുന്നതിന് എന്ന് വ്യാഖ്യാനിച്ചുകൊണ്ട് വന്യജീവി ഇടനാഴികള് സൃഷ്ടിക്കാനുള്ള നീക്കം ഉപേക്ഷിക്കുക.വര്ദ്ധിച്ചു വരുന്ന വന്യജീവി ശല്യം നിയന്ത്രിച്ച് ജനങ്ങളെ സംരക്ഷിക്കുക തുടങ്ങിയ ആവശ്യങ്ങള് ഉന്നയിച്ചു കൊണ്ടാണ് കാര്ഡമം ഗ്രോവേഴ്സ് ഫെഡറേഷന് നിവേദനം നല്കിയത്.അസോസിയേഷന് ഭാരവാഹികളായ ആര് മണിക്കുട്ടന്,വി ജെ ജോസഫ് ,പി ആര് സന്തോഷ്,രാജന് സാത്തി,പി രവിഎന്നിവരാണ് നിവേദനം സമര്പ്പിച്ചത്.